

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 149-Ա**

**վարչական տուգանք նշանակելու մասին**

 «01» մարտի 2022 թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԷՅՋԴԻԷՍ» սահմանափակ պատասխանատվությամբ ընկերության տնօրեն Սեդա Արտակի Ավագյանի նկատմամբ հարուցված վարչական վարույթի վերաբերյալ գործը՝

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի դեկտեմբերի 17-ի N 3091-Ա հրամանի համաձայն «ԷՅՋԴԻԷՍ» սահմանափակ պատասխանատվությամբ ընկերությունում իրականացված ստուգայցի արդյունքում պարզվել և 2021 թվականի դեկտեմբերի 20-ի N 3091/1 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է Հայասատանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 3-րդ կետի և 3-րդ կետի 2-րդ ենթակետի պահանջները. այն է՝

 - տնօրենի հրամանով նշանակված չէ կորոնավիրուսային հիվանդության տարածման կանխարգելման միջոցառումների պատռաասխանատու.

 - չեն վարվում ախտահանման գործընթացի, անձնակազմի կորոնավիրուսային հիվանդության (COVID-19) ախտորոշման ՊՇՌ հետազոտության վերաբերյալ, անձնակազմի կորոնավիրուսային հիվանդության (COVID-19) դեմ պատվաստումային կարգավիճակի և բժշկական հակացուցումների վերաբերյալ գրանցամատյանները՝ համաձայն Ձև 1-ի, Ձև 4-ի, Ձև 5-ի:

 Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է «ԷՅՋԴԻԷՍ» սահմանափակ պատասխանատվությամբ ընկերության տնօրեն Սեդա Արտակի Ավագյանը (հասցե՝ Հայաստանի Հանրապետություն, ք․ Երևան, Նոր Արեշ, 9-րդ փողոց, տուն 62/2): Սեդա Արտակի Ավագյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 «ԷՅՋԴԻԷՍ» սահմանափակ պատասխանատվությամբ ընկերության տնօրեն Սեդա Արտակի Ավագյանի նկատմամբ Տեսչական մարմնի ղեկավարի 2021 թվականի հոկտեմբերի 28-ի թիվ 912-Ա որոշմամբ կիրառվել է տուգանք վարչական տույժը Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված արարքը կատարելու համար:

 Տեսչական մարմնի ղեկավարի 2021 թվականի դեկտեմբերի 13-ի թիվ 1166-Ա որոշմամբ կիրառվել է տուգանք վարչական տույժը Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված արարքը կրկին կատարելու համար:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով և 182.4-րդ հոդվածի 3-րդ և 4-րդ մասերով՝**

**Ո Ր Ո Շ Ե Ց Ի՝**

1. «ԷՅՋԴԻԷՍ» սահմանափակ պատասխանատվությամբ ընկերության տնօրեն Սեդա Արտակի Ավագյանի նկատմամբ՝ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտումը վարչական տույժ նշանակելու օրվանից հետո` մեկ տարվա ընթացքում, կրկին կատարելու համար** նշանակել տուգանք՝ սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ:
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.

Կատ.` Իրավական աջակցության և

փաստաթղթաշրջանառության վարչություն/Ք.Դավթյան/

Հեռ.` 012.40.40.40 188

Էլ. փոստ՝ snund@ssfs.am